Publication: Magyar Közlöny
Issue: MK-2001-118 (Year: 2001, Number: 118)
Era: 1990-2004
Section: 1997. évi LXXXIII. törvény (a továbbiakban: Ebtv.) a 8. §-t
Paragraph Index: 60

(2) Amennyiben a biztosított munkáltatója a Tbj. szerinti biztosítási jogviszony fenntartása mellett egybefüggően három hónapot meghaladó időtartamra a biztosítottat harmadik állam területén foglalkoztatja, és ez idő alatt a biztosított, illetve a vele együtt harmadik állam területén tartózkodó házastársa és gyermeke a 12—14. §-okban, továbbá a 15. § (1) bekezdésében meghatározott valamely egészségügyi szolgáltatást, továbbá sürgősségi betegszállítást indokoltan vesz igénybe harmadik állam területén lévő tartózkodási helyén, a MEP a felmerült és igazolt költségeket, az igénybevétel idején érvényes belföldi költség mértékének megfelelő összegben, sürgősségi betegszállítás esetén a számla szerinti összegnek a Magyar Nemzeti Bank által közzétett, az igénybevételkor érvényes középárfolyamon számított forint összegben megtéríti.

Source: https://magyarkozlony.hu/hivatalos-lapok/91cf84a88368859a5701b2e44603084289802819/dokumentumok/4c6ca999d48cc4759536864262e20c9bf031dd30/letoltes